Vrou sterf toe motor in voetgangers inploegFoto: Netcare 911 Chris Botha, woordvoerder van Netcare 911, het gesê met paramedici se aankoms op die toneel is daar gevind dat drie voetgangers deur die motor raakgery is. Die motor het in ‘n veld langs die pad tot stilstand gekom. Een van die voetgangers, ŉ vrou, is op die toneel dood verklaar. Volgens Botha is die bestuurder van die motor en die ander twee voetgangers ernstig beseer in die ongeluk. Hulle is op die toneel behandel voordat hulle na ŉ nabygeleë hospitaal geneem is vir verdere behandeling. Die voorval word ondersoek.